એ જ પ્રમાણે માર્કેંય પુરાણની મદાલસાએ પણ તેના પતિ ઋતુધ્વજને બોધવચનો કહ્યાં. ઋતુધ્વજે પોતાના ત્રણ પુત્રના નામ અનુક્રમે વિક્રાંત, સુબાહુ અને શત્રુમર્દન રાખ્યાં. એ વખતે મદાલસા હસી. પછી ચોથો પુત્ર થયો. મદાલસાએ તેનું નામ અલર્ક રાખ્યું. આવું અસંબદ્ધ અને અર્થહીન નામ સાંભળીને ઋતુધ્વજે આશ્ચર્ય વ્યકત કર્યું અને અલર્કનો અર્થ પૂછ્યો. ત્યારે મદાલસાએ ઋતુધ્વજને આત્મા અંગેનું જ્ઞાન આપ્યું ઃ ‘હે મહારાજ! પુત્રોનાં નામ પાડવાં એ તો માત્ર લૌકિક કલ્પના છે. તમે જે નામ પાડેલાં એ અર્થ વિનાનાં જ હતાં. તમે જાણો જ છો કે આત્મા સર્વવ્યાપક એક દેશથી બીજા દેશમાં જવું તેને ક્રાન્તિ કહેવાય. પણ આત્મા તો સર્વ ઠેકાણે વ્યાપેલો છે. તેને કયાંય જવાપણું હોતું નથી. એટલે પહેલા પુત્રનું નામ આપે વિક્રાંત રાખ્યું ત્યારે મને તે અર્થહીન જણાતાં હસવું આવ્યું. બીજા પુત્રનું નામ સુબાહુ રાખ્યું તે મને નિરર્થક લાગ્યું. કારણ કે આત્માને કોઈ શત્રુ નથી કે મિત્ર નથી. તેનું મર્દન કેવી રીતે થઈ શકે? એટલે જો લૌકિક વ્ય.વહારને માટે જ નામ પાડવામાં આવતાં હોય તો તે નામનો કોઈ અર્થ હોવાની જરૂર નથી. એથી મેં અલર્ક નામ પાડ્યું છે!’